Патриарх Неофит призова да пазим рождественските обичаи и добрите нрави - bTV Новините
Публикувано в 09:40 ч. 25.12.2019 г. - Обновено в 12:37 ч. 25.12.2019 г.
Светъл и пресветъл е денят на Христовото Рождество. Хората да се радват и да следват заветите на Спасителя. Това каза българският патриарх Неофит, преди да отслужи тържествена литургия в катедралата "Свети Александър Невски".
"Да бъдем всички следовници на Исус Христос, който си отиде заради нас и нашето спасение. Да пазим рождественските обичаи и добрите нрави, за които всички ние се борим и стараем да следваме христовите завети", каза патриарх Неофит.
Той призова да направим така, че да няма гладни и нещастни хора.
На литургията се стекоха десетки вярващи. На нея присъства и държавният глава Румен Радев.